cyanic-selkie/wikianc huggingface dataset:
Robert Abela
Hien huet op der Universitéit Malta Droit studéiert an huet do 2002 promovéiert. 2003 gouf en Affekot an huet zesumme mat sengem Papp an enger Etude geschafft.
1996 gouf e Member vun der Partit Laburista. Am Juni 2017 gouf hien an d'Representantenhaus, dat malteesescht Parlament, gewielt.
Emilio Miraglia
Den Emilio Miraglia, gebuer als Emilio Paolo Miraglia am Joer 1924 zu Casarano a gestuerwen 1982 zu Roum, war en italieenesche Filmregisseur an Dréibuchauteur.
Robert Abela
Den 11. Januar 2020 gouf hien, nom Récktrëtt vum Joseph Muscat, zum President vun der Partit Laburista gewielt.
Emilio Miraglia
Hien huet och Filmer ënner dem Pseudonym Hal Brady gedréit.
Baschi
Baschi ass eng italieenesch Uertschaft a Gemeng an der Provënz Terni, Regioun Umbrien.
Canton de Causse-Comtal
De Canton de Causse-Comtal ass eng franséisch administrativ Andeelung am Arrondissement Rodez am Departement Aveyron an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Mary Carlisle
D'Mary Carlisle, gebuer den 3. Februar 1914 zu Boston als Gwendolyn Witter a gestuerwen den 1. August 2018 zu Los Angele s, war eng US-amerikanesch Schauspillerin, Sängerin an Dänzerin.
Si huet och an e puer Hollywood-Filmer an den 1930er Joren matgespillt, nodeem si eent vun de 15 Meedercher war, déi 1932 als WAMPAS Baby Stars ausgewielt gi waren. Hir éischt Haaptroll hat si 1933 am Film College Humor mam Bing Crosby. Déi zwéin hunn zesummen an zwéi weidere Filmer matgespillt, Double or Nothing (1937) an Doctor Rhythm (1938).
Am Laf vun hirer Carrière - tëscht 1930 an 1943 - huet d'Mary Carlisle ë. a. mat de Regisseuren Cecil B. DeMille, Sam Wood oder George Stevens zesummegeschafft. No hirem Bestietnes am Joer 1942 mam James Edward Blakeley (1910 - 2007) an enger Haaptroll a Dead Me Walk (1943), huet si sech aus der Schauspillerei zeréck gezunn.
Si war eng vun de leschten nach liewege Actricen aus der fréier Tounfilmzäit vun Hollywood.
Edsun
Den Edson Pires Domingos bekannt ënner dem Kënschtlernumm Edsun (och stiliséiert als EDSUN) gebuer den 18. Abrëll 1990 zu Lëtzebuerg ass en alternativen R&B-Sänger an Dänzer.
Liewen a Carrière
Bis hie véier Joer al war haten dem Edson seng Elteren e Café, an deem hie vu klengem u reegelméisseg op den Dëscher gedanzt huet. A senger Schoulzäit huet hie richteg mam Danzen ugefaangen, fir d'éischt mat Hip-Hop-Danzcoursen, an duerno am Conservatoire a géint Enn vu senger Lycéeszäit huet hien och ugefaange, selwer Musek ze schreiwen an ze produzéieren.
2015 koum seng éischt EP N.O. eraus, vun där d'Singelen No Compliments an No Flashing Lights ausgekoppelt goufen.
D'Joer drop huet hien d'Lidd Apologee verëffentlecht, fir dat hien zesumme mam lëtzebuergeschen Dänzer Isaiah Wilson e Museksvideo gedréint huet. Fir dee Video goufen déi zwéi bei de Luxembourg's Video Clip Awards am Kader vum Sonic Visions Festival 2016 als bescht nei Regisseuren ausgezeechent. Am Lidd geet et dorëm, net an een Tirang wëlle gestach ze ginn.
2018 koum seng zweet EP You Are Not Just One Thing eraus. Am selwechte Joer gouf den Edsun bei der éischter Editioun vun de Luxembourg Music Awards als Kënschtler vum Joer ausgezeechent. Do krut de Museksvideo fir säi Lidd Lisa och zwéin aner Präisser: de Präis als beschte Video an den Isaiah Wilson gouf als beschten neie Regisseur vu Museksvideoen ausgezeechent.
Am Oktober an November 2018 ass den Edsun op seng éischt Concertstournée, d'The Platonic Touch Tour gaangen, bei där hien an Däitschland, an der Belsch an an Norwegen opgetrueden ass.
Am Abrëll 2020 ass dem Edsun seng nei Single Outtaspace Loverboy erauskomm, déi am Géigesaz zu villen anere vu senge Lidder net traureg mee en Deel vun engem Effort ass, sech méi fir déi positiv Säite vum Liewen opzemaachen, well et him ëmmer méi einfach wier fir traureg Lidder ze schreiwen. Duerno huet hien och nach d'Lidder Miss Me a Make Me Feel verëffentlecht.
2022 hat den Edsun säin eegene Concert an der Rockhal, ass um Chirstopher Street Day zu München opgetrueden an hien hat zwee Concerten an Tschechien. Donieft huet hie mat Focus a Who I Am zwou weider Singelen erausbruecht, vun deenen den Edsun de Museksclip fir dat zweet Lidd nees mam Isaiah Wilson gedréint huet.
Zënter dem September 2022 steet hie beim lëtzebuergesche Plackelabel Beast Records ënner Vertrag. Déi éischt Singele mam neie Label waren Just Text a Carter.
Julien Carette
De Julien Henri Carette, gebuer den 23. Dezember 1897 zu Paräis a gestuerwen den 20. Juli 1966 zu Saint-Germain-en-Laye, war e franséische Schauspiller.
Beauvois (Pas-de-Calais)
Beauvois ass eng franséisch Gemeng am Departement Pas-de-Calais an der Regioun Hauts-de-France.
René Hemmer (Museker)
De René Hemmer, gebuer de 27. Dezember 1919 zu Rodange a gestuerwen den 9. September 2019 zu Zéisseng, war e lëtzebuergesche Museker a Komponist.
Liewen
Als Bouf huet hie geléiert Trompett spillen an ass mat 15 Joer an de Stater Conservatoire gaangen, mam Zil, fir Trompettist am Musekskorps vun der Fräiwëllegekompanie ze ginn. Hie koum dunn och an dee Korps, kuerz ier Lëtzebuerg den 10. Mee 1940 vun der Wehrmacht besat gouf.
An den éischte Méint no der Besetzung gouf et dunn nach just een Optrëtt vum Musekskorps, an am Dezember 1940 ass de René Hemmer du mat senge 45 Musekskomeroden an deenen anere Fräiwellegekompanisten, am Ganze 465 Mann, op Weimar bruecht gi fir do umgeschult ze ginn. No där Umschulung koumen 100 Mann, dorënner d'Musikanten, zeréck op Lëtzebuerg, an de Réne Hemmer huet du wéi seng Kolleegen an däitscher Uniform am Musikkorps der Schutzpolizei, wéi hir Trupp du genannt gouf, musizéiert. Den 3. Juli 1944 gouf hien zu Tréier wärend enger Opféierung vun der Gestapo verhaft, well hie sollt Informatioune vun däitsche Stellunge gesammelt hunn. Obscho keng Beweiser géint hie virlouchen, koum hien an de Prisong an de Gronn, wou deemools Resistenzler an Deserteuren agespaart waren. Den 1. September 1944, wéi d'Alliéiert virun der Dier stoungen, sinn eng Partie Prisonéier entlooss ginn, dorënner de René Hemmer.
1948 huet den Hemmer säin éischt Stéck komponéiert, dat en doropshin drécken a verkafe wollt, mä ouni Erfolleg. Hien huet duerno d'Harmonie Rodange geleet, war Enseignant an der Péitenger Museksschoul a gouf éischte Clairon an der Militärmusek. An de Joren duerno sinn 21 Märsch, 17 Orchesterstécker an och 17 Kammermusekwierker entstanen.
Den Hemmer hat seng gréisst Erfolleger an den 1960 er a 70 er Joren, an eng Rëtsch vu senge Stécker gouf vum RTL Symphonieorchester opgeholl an am Radio gesent. Hien huet awer ni en Editeur fonnt, dee seng Wierker publizéiert huet - deels well him virgeworf gouf, seng Musek wär ze schwéier ze spillen.
Marvel Comics
Urspréng
1939 huet de Martin Goodman Timely Comics, de Virgänger vun Marvel Comics, zu New York City gegrënnt. Dës Grënnung fält an d'Zäit vum sougenannte "Gëllenen Zäitalter vum Comic", déi tëscht den 1930er an dem Ufank vun den 1950er Jore louch. De Martin Goodman wollt dobäi d'Gonscht vun der Zäit notzen, an déi ëmmer méi grouss Popularitéit vun deem Medium, besonnesch de Superhelden, fir dorausser ee kommerziellen Erfolleg ze maachen.
Dat éischt publizéiert Comicheft war den Marvel Comics Nr. 1. Déi bekanntst Figur vun Timely war de Captain America, ee Superheld, deen an engem Kostüm an de Faarwe vum US-Fändel virun allem an den éischte Bänn géint d'Nazien oder aner Feinde vun den Alliéierte gekämpft huet. Am November 1951 gouf Timely dunn op Atlas Comics ëmgedeeft. Déi Ëmbenennung fält an eng Zäit, wou et och mat der Beléiftheet vun de Comics virleefeg biergof goung. An der Zäit vum McCarthyismus stoungen och Comics ënner der Beschëllegung, kommunistesch Propaganda ze verbreeden. Besonnesch awer d'Buch Seduction of the Innocent vum amerikanesch-dätsche Schrëftsteller Fredric Wertham, dat 1954 publizéiert gouf, huet Comics als geféierlech, an als Usporn fir Jonker, kriminell ze ginn, duergestallt. Als Resultat vun dëser Campagne gouf de Comics Code geschriwwen, ee Verhalenskodex vun de Comicverleeger selwer, fir sech Richtlinnen ze ginn. D' Atlas-Zäit war virun allem vu Comics gepräägt, déi em Monster, Horror oder och Romantik gedréint hunn.
Marvel Comics
1961 huet Atlas säin Numm schlussendlech op Marvel Comics geännert. Mam Wiessel vum Numm koum et och zu engem Ëmdenken an der Strategie: De Goodman huet déi jonk Stan Lee an Jack Kirby engagéiert, fir Superhelden-Projeten auszeschaffen, nom Virbild vum Konkurrent DC-Comics, deen domat een Opschwong erlieft hat. De Comic huet domat generell erëm e Renouveau erlieft a gouf erëm méi beléift. Deen éischten neie Comic war am selwechte Joer dunn déi "Fantastesch Véier" (The Fantastic Four), mat engem neie Genre vu Superhelden: Si ware keng iwwermënschlech Personnagë méi, mee einfach Leit, déi eeben am Besetz vun enger Superkraaft waren.
Aktuell Situatioun
Am Ufank vum 21. Joerhonnert koum et no an no erëm zu engem Opschwong bei Marvel Comics. Mat doru bedeelegt war och, dass et ëmmer méi Videospiller, Spillsaachen oder aner Artikel um Marché gouf, déi Figure vun der Comicwelt duergestallt hunn. 2001 huet Marvel Comics de Comic Code opginn, a sech intern selwer Richtlinnen an en eegene Verhalenskodex ginn.
2017 louch den Undeel um Maart vun de Comic-Hefter bei knapps 38 Prozent fir Marvel Comics, par Rapport zu 33 Prozent fir den Haaptkonkurrent DC-Comics.
Fantastic Four
The Fantastic Four, déi "Fantastesch Véier", goufen am November 1961 vum Stan Lee a sengem Co-Auteur an Zeechner Jack Kirby erfonnt. Dëst war deen éischten neie Comic zanter der Ëmbenennung op Marvel Comics. Gläichzäiteg goung et och drëms, nees Superhelden no vir ze bréngen, par Rapport zu de Jore virdrun wou d'Comicken haaptsächlech ëm aner Theeme goungen. Den Usaz war bei dëse Superhelden och een anere wéi deen an den 1940er Joren, wei zum Beispill Superman oder Captain America, déi iwwermënschlech Kreature waren: Déi Leit ware privat nämlech ganz normal Leit, déi éischter zoufälleg oder wéinst Accidenter eng zweet Identitéit, an domat och Superkräften, kruten.
D'Team vun de "Fantastesche Véier" besteet aus dem Mr. Fanatstic ("Mr. Fantastesch"), The Thing ("D'Déngen"), The Invisible Woman ("Déi Onsiichtbar Fra") an der Human Torch (D'mënschlech Fakel). Hir véier Superkräften entspriechen de Véier Elementer: De Mr. Fantastic mat sengem bal flësseg deenbare Kierper dem Waasser, The Thing, bedéngt duerch seng stengen Haut der Äerd, déi brennend mënschlech Fakel dem Feier, an déi duerchsichteg Invisible Woman der Loft.
Si kämpfen zesumme géint hir Géigner, wéi den Despot Dr. Doom oder The Mole ("de Maulef"), den Herrscher vun engem ënnerierdesche Räich.
Spider-Man
De Spider-Man gouf vum Stan Lee an Steve Ditko erfonnt. Virun allem an Europa ass hien dee bis ewell erfollegräichste Comic-Personnage vu Marvel Comics. Säin Debut war 1961. De Spiderman ass en normale Jugendlechen, de Peter Parker, deen als Weesekand vu senger Tatta opgezillt gëtt an net grad dee beléiftsten a senger Schoul ass. Duerch de Bass vun enger radioaktiver Spann kritt hien där hir Superkräften: Hie kann Maueren eropkloteren, Spawecks-Fiedem erausschéissen, asw. Zanterhier bekämpft en dat Béist a sengem blo-roude Spiderman-Kostüm.
Iron Man
Den Iron Man gouf 1963 vum Jack Kirby a Stan lee, souwéi och nach dem Larry Lieber an Don Heck, erfonnt. 1968 krut hie seng eege Comicsrei. Dobäi geet et ëm de Multimilliardär Tony Stark, deem e Rëschtungskonzern gehéiert. Nodeems hien am Nordvietnam gefaange gëtt, entwéckelt hie mat Hëllef vu Physiker eng Zort eise Rëschtung mat héichtechnologesche Fäegkeeten, mat där e sech dem Kampf géint déi kommunistesch Géigner, korrupt Gesellschaften oder och Terrororganisatioune verschreift.
Hulk
Den Hulk gouf am Joer 1962 vum Lee a vum Kirby erfonnt. Haaptpersonnage ass den Nuklearphysiker Bruce Banner, dee sech zum Hulk verwandelt, engem gréngen an immens staarke Monster. No engem Aarbechtsaccident am Labo koum hie mat Gammastralung a Kontakt. Déi huet dozou gefouert, dass de Banner all Kéiers, wann e rosen, nervös oder excitéiert gëtt, zum Hulk mutéiert. An deem Zoustand ass hie resistent géint all Zort vun Hëtzt, Keelt oder geféierlech Gasen. Inhaltlech geet et haaptsächlech ëm d'Rivalitéit tëscht dem Hulk an dem Generol Ross, deen den Hulk fänke wëll fir en am Déngscht vun der US-Arméi anzesetzen.
Jérôme Weber
De Jérôme Weber, gebuer de 26. November 1987 zu Esch-Uelzecht, ass e lëtzebuergesche Filmregisseur an Dréibuchauteur.
2017 huet hie mat sengem Film The Past We Live In bekannt. ,, Fir dëse Film krut de Weber zwéi Filmpräisser a gouf fir dräi anerer nominéiert.
Montefranco
Montefranco ass eng italieenesch Uertschaft a Gemeng an der Provënz Terni, Regioun Umbrien.
NGC 5477
Den NGC 5477 ass eng Zwerggalaxis am Stärebild Ursa Major. Si gouf de 14. Abrëll 1789 vum däitsch-britteschen Astronom Wilhelm Herschel entdeckt.
Harry Hemley Plaskett
Den Harry Hemley Plaskett, gebuer de 5. Juli 1893 zu Toronto a gestuerwen de 26. Januar 1980 war e kanadeschen Astronom. Säi Papp war den Astronom John Stanley Plaskett.
De Plaskett war vun 1932 bis 1960 Savilian Professor of Astronomy an der University of Oxford. 1963 gouf hie mat der Goldmedail vun der Royal Astronomical Society ausgezeechent.
Seng Fuerschungsgebidder ware Sonnephysik, astronomesch Spektroskopie a Spektrophotometrie.
Schweecherdauler Musek
D'Schweecherdauler Musek ass d'Duerfmusek vum Schweecherdaul, dee sech aus den Dierfer Schweech, Ielwen an Huewel zesummesetzt.
Claude Schmit (Manager)
De Claude Schmit, gebuer den 28. September 1960 an der Stad Lëtzebuerg, ass e lëtzebuergesche Manager a Jurist.
Hien ass zanter dem 1. Januar 1999 Generaldirekter vu Super RTL.
Schweecherdauler Musek
Am Laf vum Joer ginn eng Rëtsch Concerten uechtert d'ganzt Land gespillt, mat dem Galaconcert Da Capo als Héichponkt, deen all Joer am Daul gespillt gëtt. Donieft si se bei deene verschiddene Manifestatiounen uechtert d'Gemeng Biekerech présent, wéi ënner anerem bei der Kommioun, dem Semi-Marathon, dem Nationalfeierdag an der Kiermes.
All Joer gëtt am Centre culturel zu Ielwen, wou och de Proufsall ass, Theater gespillt, Baler organiséiert, etc.
Zanter September 2019 hunn d'Schweecherdauler Musek an d'Fanfare Concordia Beckerich decidéiert hire musikalesche Programm zesummen ze leeën. . Déi zwou Museke bleiwen awer bestoen, hu verschidde Comitéen a Keesen an eenzel Aktivitéite gi weiderhi vun deene respektive Veräiner organiséiert (Theater, Hämmelsmarsch, Pressiounen, ...).
John Stanley Plaskett
Den John Stanley Plaskett, gebuer de 17. November 1865 zu Oxford County bei Woodstock a Kanada a gestuerwen de 17. Oktober 1941 zu Victoria war e kanadeschen Astronom.
Arno (Sänger)
Liewen
Den Arno huet an de fréien 1970er Jore seng Carrière als Museker zu Ostende ugefaangen, a war noenee Member vun de Bands Freckle Face, Tjens Couter an TC Matic. Zanter 1986 ass hien als Solokënschtler aktiv. Hien huet Lidder, déi e selwer geschriwwen huet, op englesch, franséisch a flämesch gesongen, an eng ganz Rëtsch franséisch Chansonen opgeholl. Och fir Filmer huet hie Musek komponéiert. Wéinst sengem Stil a senger rauer Stëmm gëtt hien alt "de belschen Tom Waits“ genannt.
Bekannt gouf hien virun allem mat de Lidder Les yeux de ma mère oder Oh la la la.
2007 huet den Arno, mam Alain Bashung am Film J'ai toujours rêvé d'être un gangster vum Samuel Benchetrit matgespillt.
John Stanley Plaskett
De geléierte Maschinnebauer huet am Joer 1889 e Studium a Mathematik a Physik ugefaangen. 1903 huet hien am Dominion-Observatoire zu Ottawa ugefaange mat schaffen. Hie gouf 1918 Direkter vum Observatoire zu Victoria, dat hie matgegrënnt hat.
Arno (Sänger)
Discographie
als Arno
Louis-Philippe I. vu Frankräich
De Louis-Philippe I., gebuer de 6. Oktober 1773 zu Paräis a gestuerwen de 26. August 1850 am Claremont House südlech vun Esher, an der Grofschaft Surrey, war tëscht 1830 bis 1848, der Zäit vun der sougenannter Julimonarchie, dee leschte Kinnek a Frankräich. Hien ass och als le Roi Citoyen (de "Biergerkinnek") bekannt. Säin offiziellen Titel war Roi des Français an net méi Roi de France et de Navarre, wéi en zënter dem Henri IV. gedroe gouf.
John Stanley Plaskett
De Plaskett huet op de Gebidder vun der wëssenschaftlecher Fotografie, der Stellarspektroskopie souwéi der Bestëmmung vun der Radialvitess vu spektroskopeschen Duebelstäre geschafft. Hien huet och e Katalog mat iwwer 500 Radialvitessë publizéiert. Fuerschungen iwwer d'Rotatioun vu Galaxië war eng weider Leidenschaft vun him.
Louis-Philippe I. vu Frankräich
De Louis-Philippe war den eelste Jong vum Herzog Louis-Philippe II. Joseph de Bourbon, duc d'Orléans ("Philippe Égalité") a senger Frta Louise Marie Adélaïde de Bourbon, an domat en Nokomme vum Louis XIV.
John Stanley Plaskett
1930 krut hie fir seng Aarbecht d'Goldmedail vun der Royal Astronomical Society. 1970 gouf de Krater Plaskett um Äerdmound nodréiglech no him genannt.
Säi Jong, den Harry Hemley Plaskett (1893-1980) war och Astronom.
Louis-Philippe I. vu Frankräich
Beim Ausbroch vun der Franséischer Revolutioun 1789 hat de Louis-Philippe siechzéng Joer. Wéi säi Papp war hien dofir, an e gouf 1790 Member vun de Jakobiner. 1792 gouf hien Offizéier an der Nordarméi a war den 20. September 1792 an der Schluecht vu Valmy mat derbei. Den Dag drop gouf d'Republik proklaméiert, an de Louis-Philippe, dee wéi säi Papp de Familljennumm Égalité ugeholl hat, war en Unhänger vun hir. Och bei der Schluecht bei Jemappes, souwéi am Mäerz 1793 bei der Néierlag an der Schluecht bei Neerwinden, war hie mat derbei.
Hie war Kompliz am Dumouriez sengem Plang, d'Republik ze stierzen, an huet dofir missen de 5. Abrëll 1793 op Mons (dat dunn zu den Éisträicheschen Nidderlanden gehéiert huet) flüchten. Déi nächst 21 Joer ass hien net méi a Frankräich hannescht gaagnen, an huet déi Zäit an der Schwäiz, a Lappland, an den USA, op Kuba, an an England gelieft. 1809 huet hie sech zu Palermo mat der Prinzessin Maria Amalia vun Neapel-Sizilien bestuet; si sinn do bis 1814 bliwwen.
No der Ofdankung vum Napoleon ass de Louis-Philippe a Frankräich zeréckgaangen, wou e Commandant général vum Husareregiment gouf. Hie krut och grouss Deeler vum fréiere Besëtz vu senger Famill erëm.
Bei der Julirevolutioun vun 1830 huet den Adolphe Thiers proklaméiert, eng Republik géif ganz Europa géint Frankräich opbréngen, iwwerdeems den Herzog vun Orléans, deen de Prinzipie vun der Revolutioun verflicht war, als Biergerkinnek grad dee Richtege fir un d'Spëtzt vum Land wier. De Louis-Philippe goung dorposhi,n, mat engem Trikilore-Schal un, zu Fouss an den Hôtel de Ville, wou déi republikanesch Partei hire Quartier-général hat, a gouf do vum Chef vun hirer Partei, dem La Fayette ëffentlech ëmäerbelt, als Zeechen, dass d'Republikaner eng Monarchie géifen akzeptéieren, déi duerch de Wëlle vum Vollek legitiméiert wier.
De Kinnek Charles X. huet ofgedankt, an de Louis-Philippe zum Régent vun sengem Enkel, dem Comte de Chambord, ernannt. De 7. August huet d'Parlament de Chalres X. fir ofgesat an de Louis-Philippe zum Kinnek vun de Fransousen, par la grâce de Dieu et la volonté du Peuple proklaméiert.
Ënner senger Regierung huet d'Biergertum, a mat him och d'Ekonomie e groussen Opschwonk erlieft. D'Industrialiséierung, ënnerstëtzt duerch den Ausbau vun der Eisebunn huet sech rasant entwéckelt; Enrichissez-vous war d'Motto vun der Zäit. D'Opkomme vun engem Proletariat an d'sozial Problemer waren dogéint nach keen Theema.
De Charles-Louis-Napoléon Bonaparte, den Neveu vum Napoleon Bonaparte, a spéideren Napoleon III., huet bei de Bauren en ettlech Adepte fonnt, an zweemol, ouni Succès, probéiert, e Putsch géint de Luis-Philippe ze maachen.
Am Laf vu senger Regierungszäit huet de Louis-Philippe no an no säi liberale Regierungsstil opginn a sech um Enn souguer der Helleger Allianz ugeschloss, déi a ganz Europa nees d'Zoustänn vu virun der Franséischer Revolutioun restauréiere wollt, absënns wat d'Privileegie vum Adel betrëfft.
Et gouf net manner wéi siwen Attentatsversich op de Louis-Philippe.
1848 koum et, wéinst de soziale Spannungnen, déi duerch d'industriell Revolutioun verschäerft gi waren, zu der Februarrevolutioun 1848. De Louis-Philippe gouf entmuecht a goung an den Exil an England, wou en als Grof vun Neuilly mat senger Famill am Surrey gewunnt huet.
Den 10. Dezember 1848 gouf de Charles-Louis-Napoléon Bonaparte säin Nofollger, deen, no véier Joer Republik, sech duerch e Staatsstreech 1852 als Napoleon III. zum Keeser proklaméiert huet.
Ercole contro Moloch
Ëm wat geet et am Film?
Eng Stad gëtt vum Moloch terroriséiert. Dem Glauco och Hercules genannt geléngt et d'Stad vum Monster ze befreien…
GEOS (NASA)
GEOS (Geodetic Earth Orbiting Satellite) war eng Serie vun dräi amerikanesche geodetesche Fuerschungssatellitte vun der NASA.
Déi éischt béid GEOS-Satellitten (gestart 1965 an 1968) goufen ënner dem Explorer-Programm entwéckelt. Si hunn iwwer eng Positiounsstabiliséierung duerch e Schwéieregradient verfüügt an eng Energieversuergung iwwer Solarzellen. D'GEOS-Satellitte waren déi éischt Missiounen am National Geodetic Satellite Program.
D'Ausrëschtung bestoung aus enger Zuel vun opteschen a Funk-Systemer (dorënner och jee en Transponder fir d'SECOR-System) zu der exakter Bunnverfollegung souwéi Laser-Reflekteren. Als aktiv Satellitte ware s'eng Weiderentwécklung vun der Anna 1B-Sond a konnte kuerz Serië vu sechs bis aacht hell Liichtblëtzer verschécken. Déi goufe vu Buedemstatiounen synchron virum Stärenhannergrond fotograféiert (Stellartriangulatioun), fir duerch genee Richtungsmiessung groussraimeg Vermiessungsnetzer opzebauen.
Zil vun de Missioune war d'Vermoosse vun ausgewielten Observatiounspunkte mat enger Genauegkeet vun zéng Meter an engem dräidimensionalen Koordinatesystem mam Masseschwéierpunkt vun der Äerd als Mëttelpunkt. Weider gouf d'Struktur vum irregulären Äerdgravitatiounsfeld an d'Lag vun de grousse Gravitatiounsanomalien bestëmmt.
De GEOS-3-Satellit (wéinst de vergréisserten Aufgaben och Geodynamics Experimental Ocean Satellite) genannt, war eng verbessert Versioun vun de béiden éischte Satellitten. De GEOS-3 war net méi en Deel vum Explorer-Programm. Zousätzlech zu der Aufgabenstellung vun de Virgänger war duerch e Radar-Altimeter eng prezis Miessung vun den Ozeanhéichte méiglech, wat eng weider Verbesserung vum Äerdgravitationsmodell erméiglecht huet. Zousätzlech gouf e Bunnverfollegungsexperiment mam experimentellen Kommunikatiounssatellit ATS 6 erreecht. Eng verbessert Versioun vum GEOS-3-Satellit gouf vun der US Navy ënner dem Numm Geosat gestart.
Montegabbione
Montegabbione ass eng italieenesch Uertschaft a Gemeng an der Provënz Terni, Regioun Umbrien.
Canton de Brazey-en-Plaine
De Canton de Brazey-en-Plaine ass eng franséisch administrativ Andeelung am Arrondissement Beaune, am Departement Côte-d'Or an der Bourgogne-Franche-Comté.
Canton de Ceor-Ségala
De Canton de Ceor-Ségala ass eng franséisch administrativ Andeelung am Arrondissement Rodez am Departement Aveyron an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Mas-de-Barte
Mas-de-Barte ass eng franséisch Uertschaft an der Gemeng Arcambal am Departement Lot, an der Regioun Occitanie.
Mas-de-Barte läit um Jakobswee, an zwar um Wee dee vu Clermont-Ferrand fortgeet, an dee Via Arvernha heescht.
D'Uertschaft läit am Dall vum Lot.
La foule hurle
La foule hurle ass e franséische Film vum Jean Daumery an Howard Hawks aus dem Joer 1932.
Ëm wat geet et am Film?
D'Rivalitéit tëschen zwéi Bridder, déi allebéid Autoscoursse fueren, geet net gutt aus…
Soss
Et gouf och eng US-amerikanesch Versioun vum Film mam James Cagney an der Haaptroll gedréint ënner dem Titel The Crowd Roars.
Bailleul-lès-Pernes
Bailleul-lès-Pernes ass eng franséisch Gemeng am Departement Pas-de-Calais an der Regioun Hauts-de-France.
Maciste nella valle dei re
Maciste nella valle dei re ass en italieenesch-franséisch-jugoslawesche Film vum Carlo Campogalliani aus dem Joer 1960.
Ëm wat geet et am Film?
De Maciste rett den egypteschen Trounfollger aus den Hänn vu senge Géigner…
Otricoli
Otricoli ass eng italieenesch Uertschaft a Gemeng an der Provënz Terni, Regioun Umbrien.
Südsudan
De Südsudan, offiziell Republik Südsudan, ass e Staat an Nordostafrika deen den 9. Juli 2011 vum Sudan onofhängeg gouf.
Le Bonhomme
Le Bonhomme ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Loubierd
Eng Loubierd ass eng Fäsch vu Lousträifen déi mat dënnen Eechen- oder Hobichenäscht oder mat Sisalschnouer zesummegebonne gi fir se sou gutt transportéieren a lageren ze kënnen. Eng Loubierd ass entweeder een oder zwéi Meter laang, an huet en Duerchmiesser vun ongeféier 40 Zentimeter. Déi zwéi Meter laang Bierd weit ongeféier 25 Kilo. Kleng Fäsche mat de Lousträife vun de Säitenäscht goufe Kaalwer genannt.
Le Bonhomme
Geographie
Duerch d'Uertschaft leeft de klenge Floss Béhine.
Loubierd
D'Geschier, dat fir d'Banne gebraucht gëtt, ass e Loubock.
Le Bonhomme
Verkéier
D'Haaptverkéiersachs a West-Ost Richtung ass d'Departementsstrooss D415 déi vu Westen aus dem Dall vun der Meurthe iwwer de Col du Bonhomme kënnt an dann duerch den Dall vun der Béhine iwwer Lapoutroie op Kaysersberg féiert. Vun Norde kënnt aus der Nopeschgemeng Sainte-Marie-aux-Mines d'D48 iwwer de Col des Bagenelles. D'D148 kënnt vun Norden aus der Nopeschgemeng La Croix-aux-Mines a leeft op der Westgrenz als Route des Crêtes bis op de Col du Bonhomme. Vun do leeft se weider no Süden op de Col du Louschbach an dann no Osten op de Col du Calvaire fir dann nees zeréck no Süden ze lafen an um Reichsberg an d'Nopeschdepartement ze komme fir do als D61 weiderzelafen.
Trivia
Le Bonhomme war an der Päerdswelt bekannt well um Ecart La Graude vun Enn der 70er Joren déi éischt Appaloosaszuucht a Frankräich war an déi eenzeg déi Foundation Appaloosaen vun der Ulrich Ranch aus dem Wyoming als Stackmaterial hat.
Gedenkplack un d'Zwangsrekrutéierung um Lampertsbierg
Si erënnert drun, datt an dësen Halen den 30. August 1942 de Gauleiter Gustav Simon d'Zwangsrekrutéierung an d'Wehrmacht vun de Lëtzebuerger jonke Männer vun de Joergäng 1920-27 ugekënnegt huet, a wat d'Konsequenzen dovu waren.
Den Text op der Plack ass deen heiten [sic]: Enrôlés de Force – Victimes du Nazisme Den 30. August 1942 hunn d'Nazien hei an dësen Halen d'Zwangsrekrutéierung vun 13.825 Lëtzebuerger Jongen vun de Joergäng 1920-27 ordonnéiert ! Si hunn sech geaffert fir hir Famill ze schützen an hu sech mat aller Kraaft dësem Diktat widdersat. Honnerte Jongen goufen a Prisongen a Kazetter kalbliddeg ëmbruecht, iwwer 3.500 hunn direkte Widderstand geleescht a sinn fortgelaaf, 2.906 hunn hir Heemecht ni méi erëmgesinn. Ons Jongen a Meedercher goufen fir hiert ganzt Liewe moralesch a kierperlech blesséiert. Hiert Affer garantéiert eis haut d'Fräiheet vun eiser Natioun !
D'Plack gouf den 30. August 2012 a Presenz vun ë. a. dem Premier Jean-Claude Juncker, dem Stater Buergermeeschter Xavier Bettel, Vertrieder vun Zwangsrekrutéierten-Organisatiounen an enger sëllegen Deputéierten, ageweit a vum Bëschof Jean-Claude Hollerich geseent. No der Aweiung war eng Mass an der Lampertsbierger Kierch, déi ënner der Leedung vum André Heiderscheid, dee selwer Enrôlé de force war, gehale gouf. ,
Bensi
Bensi ass de Familljennumm vun ë. a. follgende Persounen:
Chamberwale vum 21. Oktober 1945
Bei de Chamberwale vum 21. Oktober 1945 zu Lëtzebuerg goufen 51 Deputéiert fir e Mandat vu 5 Joer an d'nationaalt Parlament, d'Chamber, gewielt. D'Legislatur huet aus den uerdentleche Sessiounen 1945/46, 1946/47 an 1947/48 bestanen.
Et waren déi éischt Chamberwalen nom Enn vum Zweete Weltkrich. Fir d'Zäit tëscht der Liberatioun, am September 1944, an de Walen, hat d'Regierung eng sougenannt Assemblée consultative ageruff, an där en Deel vun den Deputéierten déi 1934 an 1937 gewielt gi waren, a Vertrieder aus der Zivilgesellschaft, absënns der Resistenz, vertruede waren. Déi hat awer keng legislativ Pouvoiren, d. h. se konnt selwer keng Gesetzer stëmmen, just d'Regierung 'beroden'.
Déi véier Parteien, déi den 21. Oktober 1945 déi meescht Deputéiert kruten, hunn an der Folleg vun dëse Walen d'Regierung vun der Nationaler Unioun gestallt. Domat war séchergestallt, datt déi néideg Gesetzer, fir d'Nokrichszäit ze reegelen an z'organiséieren, an engem grousse Konsens zustane kéimen.
Romanichthys valsanicola
D'Romanichthys valsanicola ass eng Fëschaart aus der monotypescher Gattung Romanichthys an der Famill vun de Pijen (Percidae). D'Aart gouf 1957 beschriwwen.
Chamberwale vum 21. Oktober 1945
De 16. November 1945 ass déi nei gewielt Chamber fir d'éischt zesummekomm. Net all gewielt Kandidate konnten hiert Mandat untrieden. De Professer Fritz Schneider hat op säi Mandat verzicht, fir weider Staatsbeamte bleiwen ze kënnen; hie gouf vum Nicolas Moes ersat. De Pierre Frieden, deen net méi an déi nei Regierung koum, huet am Ufank vun der Sëtzung d'Wuert ergraff, fir ze soen, datt hien op säi Mandat verzichte géif, fir erëm op seng fréier Plaz als Professer an Direkter vun der Nationalbibliothéik zeréckzegoen, an hien huet dono de Sall verlooss. Am Südbezierk huet de Michel Rasquin demissionéiert; hie gouf vum Hubert Clement ersat.
Romanichthys valsanicola
Et ass e preglaziaalt Relikt, dat soss an der ganzer Palearktis wäit verbreet war. Fir den Ament ass d'Aart just am Floss Vâlsan a Rumänien endeemesch. Si lieft an engem ee Kilometer laange Gebitt vum Floss beim dem Duerf Brădetu, fréier war de bekannten Areal awer méi grouss a louch och an de Flëss Argeș a Râul Doamnei.
Chamberwale vum 21. Oktober 1945
Deputéiert
D'Chamber huet sech aus follgenden Deputéierten zesummegesat :
Romanichthys valsanicola
De Kierper ass bis 12,5 cm laang an huet eng ronn Form mat zwou Dorsalflossen. De Kapp ass breet a schuppeg. Den Abdomen ass wäiss oder gielzeg.
D'Romanichthys valsanicola ass e ganz rare Fësch. Se gëtt dann och vun der IUCN als kritesch a Gefor aklasséiert.
Marc Allégret
De Marc Allégret, gebuer den 22. Dezember 1900 zu Basel a gestuerwen den 3. November 1973 zu Paräis, war ein franséische Filmregisseur an Dréibuchauteur.
Hien ass de Brudder vum Filmregisseur Yves Allégret.
Leucaspis fulchironiae
D'Leucaspis fulchironiae ass eng Insektenaart aus der Gattung Leucaspis an der Famill vun den Diaspididae.
Se gouf 1867 vum franséische Biolog Jean Baptiste Boisduval beschriwwen.
Penna in Teverina
Penna in Teverina ass eng italieenesch Uertschaft a Gemeng an der Provënz Terni, Regioun Umbrien.
Lëtzebuerger Bicherpräis
De Lëtzebuerger Bicherpräis war e Präis zu Lëtzebuerg, deen tëscht 2010 an 2014 vum Verlag Ultimomondo vergi gouf.
De Präis ass vum Ultimomondo-Verlag gestëft ginn, aus Reaktioun dorop, datt de Lëtzebuerger Buchpräis vun de Lëtzebuerger Bicherediteuren, deen et scho méi laang gëtt, just Bicher aus de Verlagen, déi bei hinne Member sinn, nominéiert, an duerch d'Modalitéit vun der Auswiel d'Lëtzebuerger Literatur net genuch gewierdegt géif. Fir de Lëtzebuerger Bicherpräis do dergéint zielt virun allem de Verdéngscht ëm d'Literatur zu Lëtzebuerg. De Laureat ka Lëtzebuerger sinn oder zu Lëtzebuerg wunnen.
D'Laureate gi mat enger Statu vum Klaudia Kampa, De Koubold genannt, ausgezeechent a kréien d'Méiglechkeet, eng Publikatioun vun hinne bei engem Verlag erausbruecht ze kréien.
Lëtzebuerger Buchpräis
De Lëtzebuerger Buchpräis ass e Präis, dee vum Verband vun de Lëtzebuerger Bicherediteuren zanter 2006 all Joer am Kader vun de Walfer Bicherdeeg vergi gëtt.
2022
Aus der Shortlist vun dräi Mol fënnef Bicher goufen den 18. November zu Walfer dës Gewënner bekannt ginn :
2021
Aus der Shortlist vun am ganze 16 Bicher goufen den 18. November zu Walfer dës Gewënner bekannt ginn :
An der Jury waren dat Joer: Marcel Kieffer (Journalist), Isabelle Marinov (Autrice), Romy Liefgen (Libraire),  Miriam Rosner (Grafikerin) a Pascal Seil (Centre national de littérature).
2018
An der Jury waren: Jay Schiltz (Auteur), Charlotte Ziger (CNL), Jean-Marie Reding (Bibliothecaire), Laurent Daubach (Graphiker) an Nicolas Calmes (Student uni.lu, Gewënner vum Prix Laurence 2017). D'Präisser ware mat allkéiers 500 Euro dotéiert.
The Crowd Roars (Film 1932)
The Crowd Roars ass en US-amerikanesche Film vum Howard Hawks aus dem Joer 1932.
Ëm wat geet et am Film?
De Film spillt am Milieu vun den Autoscourssen…
Soss
Et gouf och eng franséisch Versioun vum Film mam Jean Gabin an der Haaptroll gedréint ënner dem Titel La foule hurle.
Demo (Musek)
Eng Demo, och nach Demotape genannt, ass am Musek- a Filmgeschäft eng Opnam, déi vu Museker oder Schauspiller aus Aarbechtsprouwen als Promotiounsmaterial zesummegestallt gëtt.
An der Musek ass eng Demo meescht eng reng Audioopnam vun engem op einfachem techneschen Niveau produzéierte Musekstéck. Bei engem Schauspiller setzt sech eng Demo aus Ausschnëtter vun zum Beispill Film- oder Fernseeproduktiounen zesummen, an deenen déi Persoun matgewierkt huet. Eng Demo gëtt also net opgeholl, fir verëffentlecht ze ginn; si déngt just als Referenz a soll, wéi den Numm et scho seet, dat musikalescht oder schauspillerescht Kënne vun der Persoun oder der Grupp demonstréieren. Als Presentatioun gëtt d'Demo dann u Kënschtleragencen, Film- oder Musekproduzenten, Organisateuren, Mediefirmen a Plackelabelen gescheckt oder am Internet publizéiert, fir de Leit en éischten Androck vun der Fäegkeeten, dem Stil oder der Zouuerdnung vun engem Kënschtler ze vermëttelen.
Nicolas Vincent Légier
Den Nicolas Vincent Légier, gebuer de 6. Dezember 1754 zu Provins an der Seine-et-Marne a gestuerwen den 3. Februar 1827 zu Bollendorf war e franséische Magistrat an Industriellen.
De Légier huet 1797 d'Weilerbacher Schmelz mam Schlass dobäi kaaft, déi dunn, 1827, vu sengem Ierwen, dem Peter Lefort, un de Charles Collart verkaaft goufen.
Vum 24. Abrëll 1797 bis de 26. Dezember 1799 war hie Vertrieder vum Département des Forêts am Conseil des Cinq-Cents.
Trophée des Grimpeurs 2003
Déi '''77. Trophée des Grimpeurs''' gouf de 4. Mee 2003 gefuer. Se gouf vum Fransous Didier Rous gewonnen.
Airbus A340
Den Airbus A340 ass ee véierstralege Fliger vum europäesche Fligerbauer Airbus. Säin éischte Fluch hat den A340 de 25. Oktober 1991. E gouf parallel zum Airbus A330 entwéckelt.
Trophée des Grimpeurs 2003
Et war déi zéngt Kompetitioun vun der Coupe de France 2003.
Airbus A340
Technesch Daten
1) geplangt Versioun déi ni gebaut gouf
Trophée des Grimpeurs 2003
Um Depart ware 45 Coureuren. Eenzege Lëtzebuerger um Depart war den Christian Poos, deen als 34. iwwer d'Ligne d'arrivée gefuer ass.
Airbus A340
Verkafszuelen an Notzung
Déi gréisst Keefer vum Airbus A340:
Déi gréisst Bedreiwer vum Airbus A340: 1 a Milliounen US-Dollar
Stand: 31. Dezember 2008
Châteauroux Classic de l'Indre 2010
Déi '''7. Editioun vu Châteauroux Classic de l'Indre''' gouf den 29. August 2010 gefuer.
Et war déi néngt Course fir d'Coupe de France 2010 a se stoung um Kalenner vum UCI Europe Tour 2010 an der Kategorie 1.1.
Georgette Anys
D'Georgette Anys, gebuer als Marie Georgette Dubois de 15. Juli 1909 zu Bagneux a gestuerwen de 4. Mäerz 1993 zu Mureaux, wat eng farnséisch Schauspillerin. Bedeitend Filmer an deene si matgespillt sinn Fanfan la Tulipe (1952) vum Christian-Jaque, To catch a thief (1955) vum Alfred Hitchcock a La traversée de Paris(1956) vum Claude Autant-Lara.
Obsession (Film 1954)
Obsession ass e franséisch-italieenesche Film vum Jean Delannoy aus dem Joer 1954 nom Roman Silent as the Grave vum William Irish.
Ëm wat geet et am Film?
De Film erzielt d'Geschicht vun enger Zirkuskoppel déi an e Muerd verwéckelt ass…
Lëscht vun den nationale Monumenter an der Gemeng Rëmeleng
An dëser Lëscht vun den nationale Monumenter an der Gemeng Rëmeleng sinn all national Monumenter opgezielt, déi an der lëtzebuergescher Gemeng Rëmeleng ze fanne sinn (Stand: ).
Rëmeleng
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Enid Blyton
D'Enid Mary Blyton, gebuer den 11. August 1897 zu Dulwich, London Borough of Southwark, an do och gestuerwen den 28. November 1968, war eng englesch Schrëftstellerin vu Kannerbicher, eng vun de bekanntsten Auteuren aus deem Genre vum 20. Joerhonnert.
Ministère du travail, de l'emploi et de l'économie sociale et solidaire
De Ministère fir Aarbecht, Beschäftegung a fir Sozial- a Solidarwirtschaft (kuerz: Aarbechtsministère), offiziell Ministère du travail, de l'emploi et de l'économie sociale et solidaire zu Lëtzebuerg, këmmert sech ëm d'Beschäftegungspolitik, d'Aarbechtsrecht an de Sozialdialog an ëm d'Sozial- a Solidarwirtschaft.
Enid Blyton
Si huet iwwer 750 Bicher an iwwer 10.000 Kuerzgeschichte geschriwwen, haaptsächlech an den 1940er an 1950er Joren. Bis haut ass d'Enid Blyton mat méi wéi 600 Millioune verkaafte Bicher international eng vun de Kannerbuchauteure mat deem gréisste kommerzielle Succès. Hir Bicher goufen an iwwer 100 Sproochen iwwersat.
Ministère du travail, de l'emploi et de l'économie sociale et solidaire
Allgemenges
De Ministère definéiert déi strateegesch Ziler an dëse Beräicher a koordinéiert hir Ëmsetzung.
Enid Blyton
Besonnesch populär waren hir Serien Adventure, The Famous Five (de: Fünf Freunde), Mystery of (de: Geheimnis um...), The Secret Seven (de: Die Schwarze Sieben), The Barney Mystery Series (de: Rätsel um...), The Secret Series (z.D. och The Adventurous Four; de: Die Arnoldkinder, spéider: Die verwegenen Vier), The Naughtiest Girl (de: Lissy), Malory Towers (de: Dolly), Six Cousins (de.: Famile Langenfeld, spéider: Sechs Kinder, a St. Clare's Series (de: Hanny und Nanny). A Groussbritannie war besonnesch d'Noddy-Serie ganz populär.
Ministère du travail, de l'emploi et de l'économie sociale et solidaire
Kompetenz vum Aarbechtsministère
D'Servicer a Verwaltungen déi ënnert d'Kompetenz vum Aarbechtsministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:
Enid Blyton
Déi däitsch Verlager, wou d'Bicher an Iwwersetzung erauskoumen, hunn alt vu Ghostwriteren, weider Bänn bei deene Serien, déi vill Succès haten, derbäischreiwe gelooss, oder Geschichten aus Serië mat manner Succès an Episoden aus där mat méi Succès ëmschreiwe gelooss.
Thomas David Anderson
Den Thomas David Anderson, gebuer de 6. Februar 1853 zu Edinburgh a gestuerwen den 31. Mäerz 1932 war e schotteschen Amateurastronom.
Wéi hie fënnef Joer al war, hat him säi Papp de Koméit Donati gewisen a säi Kannermeedchen hat bei him den Interessi un der Astronomie waakreg gemaach.
Den Anderson hat Theologie studéiert an am Joer 1880 a Philologie promovéiert. Hien hat d'Astronomie awer net aus dem Bléck verluer. Hie gouf e schaarfen Observateur an hat zwou Novaen entdeckt: eng Nova am Stärebild Auriga am Joer 1892 an d'Nova Persei vun 1901. Den Anderson huet eege Stärekaarte gemaach an hat 53 verännerlech Stären entdeckt. Deen éischte war de V Cassiopeiae am Joer 1893.
Fir seng Entdeckunge krut hien am Joer 1902 d'Jackson-Gwilt-Medail vun der Royal Astronomical Society iwwerreecht.
Canton d'Enne et Alzou
De Canton d'Enne et Alzou ass eng franséisch administrativ Andeelung an den Arrondissementer Rodez a Villefranche-de-Rouergue am Departement Aveyron an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Telly Savalas
Den Telly Savalas, gebuer als Aristotelis Savalas den 21. Januar 1922 zu Garden City a gestuerwen den 22. Januar 1994 zu Universal City a Kalifornien, war en US-amerikanesche Schauspiller,
Hien ass an iwwer 120 Kinos - an Televisiounsfilmer opgetrueden. Hie war a bekannte Filmer wéi Birdman of Alcatraz (1962) vum John Frankenheimer mam Burt Lancaster, dem Krichsfilm The Dirty Dozen (1967) vum Robert Aldrich mam Lee Marvin, dem Western The Scalphunters (1968) vum Sydney Pollack mam Burt Lancaster, dem James Bond Film On Her Majesty's Secret Service (1969) vum Peter Hunt an dem Kaméidis- an Abenteuerfilm Kelly's Heroes (1970) vum Brian G. Hutton mam Clint Eastwood an Donald Sutherland ze gesinn
Paul Ulveling (Riichter)
De Paul Ulveling, gebuer den 12. Oktober 1856 a gestuerwen de 4. Mee 1924 war e lëtzebuergesche Jurist a Member vum Staatsrot.
De Paul Ulveling war vum 30. September 1902 bis zu sengem Doud Member vum Staatsrot zu Lëtzebuerg.
De Paul Ulveling war de Jong vum Georges Ulveling an de Papp vun der Marie-Louise Tidick-Ulveling.
Camionsexplosioun zu Maartel
D'Camionsexplosioun zu Maartel war en Accident, bei deem en Tankcamion, iwwer deen de Chauffeur d'Kontroll verluer hat, an dee mat 47.000 Liter flëssegem Gas geluede war, den 21. August 1967 zu Maartel an d'Sauerbréck geknuppt an explodéiert ass, woubäi 22 Leit ëm d'Liewe koumen.
Beschreiwung
Deeler vum Camion ware bis e puer honnert Meter wäit ewechgeschleidert ginn. Déi genee Ursaach vun der Katastroph (de Chauffeur war ënnert den Doudesaffer), sief et ze héich Vitess, en Defekt un de Bremsen, oder Onopmiersamkeet, konnt net méi ermëttelt ginn.
Kuerz virum Accident ware ronn 300 Leit um Kierfecht zesummekomm, well op Kiermesméindeg d'Griewer geseent goufen. Déi meescht ware grad nees fort, wéi d'Accident geschitt ass. Wier dëst eng Véierelsstonn éischter gewiescht, hätt de Bilan kënnen nach vill méi dramatesch ausfalen.
Haut
Eenzel zerstéiert Haiser goufen net méi opgeriicht. Haut erënnert e Monument, nieft der Bréck, un d'Accident. All Dag fueren nach ëmmer eng 10.000 Gefierer, dorënner eng jett Camionen, duerch d'Uertschaft. Am Biergof virun der Uertschaft goufe grouss Warnschëlter opgeriicht, Radaren an Auslafspuere fir Camionen, am Fall wa se Problemer mam Bremsen hätten.
Laurent Zeimet
De Laurent Zeimet, gebuer den 12. Oktober 1974, ass e lëtzebuergesche Jurist, Journalist an CSV-Politiker.
Hien ass an enger Beetebuerger Bäckerfamill opgewuess an huet säi Secondairesstudium am Lycée Robert-Schuman an am Kolléisch an der Stad gemaach. Duerno huet hien Droit zu Paräis an zu Köln studéiert. Vun 2004 bis 2012 war hie Redakter fir Innepolitik beim Luxemburger Wort.
Zanter dem 14. November 2011 ass hie Buergermeeschter vun der Gemeng Beetebuerg.
Hie war vu Mäerz 2012 bis Januar 2019 Generalsekretär vun der CSV.
De 4. November 2014 ass hien, als Folleg vu senger Kandidatur bei de Chamberwale vum 20. Oktober 2013, op d'Plaz vum Jean-Claude Juncker dee President vun der Europäescher Kommissioun gouf, als Deputéierten an d'Chamber 'nogerëtscht'. Bei de Chamberwale vum 14. Oktober 2018 huet hie säi Sëtz verluer
Hie war Member am Comité vum Syvicol an huet säin Mandat am Abrëll 2022 opginn, wéi hie Member vum Staatsrot gouf.
De Laurent Zeimet ass bestuet a Papp vun dräi Kanner.
Montredon (Lot)
Montredon ass eng franséisch Uertschaft a Gemeng am Departement Lot, an der Regioun Occitanie.
D'Uertschaft läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Lionel Hampton
De Lionel „Hamp“ Hampton, gebuer den 20. Abrëll 1908 zu Louisville, am Kentucky, a gestuerwen den 31. August 2002 zu New York, war en US-amerikaneschen Jazzmuseker.
Hien ass bekannt als Bandleader, Jazzperkussionist a Virtuos um Vibraphon. Den Hampton zielt haut zu de berüümtsten Jazzmuseker; mat villen anenern, wéi dem Benny Goodman, dem Charlie Parker oder dem Quincy Jones, huet hien zesummegeschafft.
1930 huet hie seng éischt Placke mam Louis Armstrong opgeholl, op deenen e Vibraphon gespillt huet. Hien huet de Vibraphon als jazzinstrument populär gemaach. Wann e Piano gespillt huet, huet en dat mat zwéi Fangere gemaach, sou wéi wann e Vibraphon spille géf. 1934 huet de Lionel Hampton seng eege Band op d'Bee gestallt, huet dunn awer fir véier Joer am Benny Goodman sengem Quartett gespillt, eng vun den éischte Bands, déi net segregéiert waren.
1940 huet hien nees eng eegen Tourneeband gegrënnt. A sengem Ensembel hu Leit gespillt wéi den Illinois Jacquet, Dexter Gordon, Ernie Royal, Jack McVea, Charles Mingus, Monk Montgomery, Wes Montgomery, Quincy Jones, Benny Golson, Fats Navarro, Kenny Dorham, Clifford Brown, Dinah Washington, Betty Carter, Joe Williams, Arnett Cobb, Earl Bostic, Art Farmer oder Clark Terry.
Discographie (Auswiel)
Kompilatioun:
José Nieto (Schauspiller)
De José Nieto, gebuer den 3. Mee 1902 zu Murcia, Spuenien a gestuerwen den 10. August 1982 zu Matalascañas, (Spuenien) war e spuenesche Schauspiller.
De José Nieto huet a méi wéi 150 Kinos- an TV-Filmer matgespillt. Nieft senge spuenesche Filmer war hien awer och a villen internationale Produktiounen ze gesinn, wéi Alexander the Great (1956) vum Robert Rossen mam Richard Burton, Les bijoutiers du clair de lune (1958) vum Roger Vadim mam Stephen Boyd a Brigitte Bardot, King Of Kings (1961) vum Nicholas Ray mam Jeffrey Hunter, 55 Days at Peking (1963) vum Nicholas Ray mam Charlton Heston an Ava Gardner an The Ceremony (1963) vum Laurence Harvey mam Sarah Miles
Trophée des Grimpeurs 2002
Déi '''76. Trophée des Grimpeurs''' gouf den 1. Mee 2002 gefuer. Se gouf vum Fransous Sylvain Chavanel gewonnen.
Et war déi néngt Kompetitioun vun der Coupe de France 2002.
Vun de 34 Coureuren um Depart, sinn der 31 d'Course op en Enn gefuer. Eenzege Lëtzebuerger um Depart war den Tom Flammang, deen als 22. iwwer d'Ligne d'arrivée gefuer ass.
Polino
Polino ass eng italieenesch Uertschaft a Gemeng an der Provënz Terni, Regioun Umbrien.
D'Duerf ass am 12. Joerhonnert als "Pulino" vun der Famill Polini gegrënnt ginn.
DIAURA
DIAURA (oder Diaura, op Japanesch: ディオーラ) ass eng japanesch Museksgrupp aus der Prefektur Tokio, déi 2010 vum Sänger a Gittarist yo-ka gegrënnt gouf. , De Stil vun der Grupp ass Visual Kei an Alternative Metal.
Via Agrippa
Mat Via Agrippa ("Agrippa-Strooss") si véier fir d'réimescht Militär ugeluechte Stroosse gemengt, déi ënnert dem Marcus Vipsanius Agrippa, Militärkommandant, Eedem vum Augustus a Prefekt vu Gallien, ugeluecht goufe fir Lugdunum (Lyon) mat anere Stied a Gallien zu verbannen:
DIAURA
D'Membere sinn de yo-ka (Gesank), de Kei(佳衣) (Gittar), de Shōya(翔也) (Bass), den Tatsuya(達也) (Batterie) an de Yuu(勇) (Batterie, 2010–12).
Aumerval
Aumerval ass eng franséisch Gemeng am Departement Pas-de-Calais an der Regioun Hauts-de-France.